wickkiey/tamil-wikipedia-chunked huggingface dataset:
# பிசுவபூசண் அரிச்சந்தன்

**பிசுவபூசண் அரிச்சந்தன்** (*Biswabhusan Harichandan*)(பிறப்பு 3 ஆகஸ்ட் 1934) ஆந்திரப் பிரதேசத்தின் 23வது மற்றும் தற்போதைய ஆளுநராகப் பணியாற்றும் இந்திய அரசியல்வாதி ஆவார்.
# பிசுவபூசண் அரிச்சந்தன்

## அரசியல் வாழ்க்கையும் பணியும்

அரிச்சந்தன் பாரதிய ஜனசங்கத்தில் 1971-ல் சேர்ந்தார். பாரதிய ஜனசங்கத்தில் தேசிய செயல் உறுப்பினர் மற்றும் ஒரிசா மாநில பொதுச்செயலாளராக ஜனதா கட்சி 1977-ல் தோன்றும் வரை பொறுப்பு வகித்தார். நெருக்கடி நிலைக் காலத்தில் இவர், மிசா சட்டத்தின் கீழ் கைது செய்யப்பட்டார். பின்னர் 1980-ல் பாரதிய ஜனதா கட்சி உருவான பிறகு , இவர் ஜனதா தளத்துடன் கைகோர்ப்பதற்கு முன்பு 1988 வரை மாநிலத்தின் தலைவராக நியமிக்கப்பட்டார். பின்னர் 1996-ல் மீண்டும் பாஜகவில் இணைந்தார்.  
அரிசந்தன் ஒடிசா மாநில சட்டப் பேரவைக்கு ஐந்து முறை தேர்ந்தெடுக்கப்பட்டார். சில்க்கா ஏரி சட்டமன்றத் தொகுதியிலிருந்து 1977ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1990-ல் ஜனதா தளம் கட்சியின் சார்பில் போட்டியிட்டு ஆட்சிக்கு வந்தார். 1997ஆம் ஆண்டு புவனேசுவரம் மத்திய தொகுதி இடைத்தேர்தலில் போட்டியிட்டு மூன்றாவது முறையாகச் சட்டமன்றத்திற்குத் தேர்ந்தெடுக்கப்பட்டார். மேலும் தொடர்ந்து மூன்று முறை இதே தொகுதியில் சட்டமன்ற உறுப்பினராகப் பதவியில் தொடர்ந்தார். 2004-ல் பிஜுஜனதா தளம்-பாஜக தலைமையிலான கூட்டணி அரசாங்கத்தில் அமைச்சராகவும் இருந்தார்.  
ஜூலை 2019-ல், இந்தியக் குடியரசுத் தலைவர் ஆந்திரா மற்றும் தெலங்காணா ஆளுநர்களை மாற்றியமைத்தார். அரிச்சந்திரன் ஆந்திராவின் 23வது ஆளுநராக நியமிக்கப்பட்டார்.
# பிசுவபூசண் அரிச்சந்தன்

## தனிப்பட்ட வாழ்க்கை

17 நவம்பர் 2021 அன்று, அரிசந்தனுக்கு கோவிட்-19 இருப்பது கண்டறியப்பட்டது.
# பிசுவபூசண் அரிச்சந்தன்

## விருதுகள்

அரிசந்தன் 2021-ல் கலிங்க ரத்னா விருது பெற்றார்.
# பிசுவபூசண் அரிச்சந்தன்

## பனுவல்கள்

*அரிசந்தன்* பல புத்தகங்களை எழுதியுள்ளார். அவற்றில் சில: மருபதாசு, *மகாசங்கராமர் மகாநாயக்*, *பக்சி ஜகபந்து* *, பைகா கலகம்* மற்றும் இவரது சுயசரிதை *சங்கர்சா சரினாகின்.*
# மெத்தாக்சிதொலுயீன்

**மெத்தாக்சிதொலுயீன்கள்** (*Methoxytoluenes*) என்பவை CH<sub>3</sub>OC<sub>6</sub>H<sub>4</sub>CH<sub>3</sub> என்ற மூலக்கூற்று வாய்ப்பாட்டால் விவரிக்கப்படுகின்ற மூன்று சமபகுதிய கரிமச் சேர்மங்களைக் குறிக்கும். மெத்திலனிசோல்கள் அல்லது கிரெசில் மெத்தில் ஈதர்கள் என்ற பெயராலும் இவை அழைக்கப்படுகின்றன. மெத்தாக்சி குழுவும் ஒரு மெத்தில் குழுவும் இணைக்கப்பட்டுள்ள இருபதிலீடு பென்சீன் வளையத்தைக் கொண்டிருக்கின்றன. மூன்றும் நிறமற்ற தீப்பற்றி எரியக்கூடிய திரவங்கள் ஆகும். கரிம கரைப்பான்களில் இவை கரையக்கூடியவை ஆனால் தண்ணீரில் இலேசாக கரைகின்றன. மெத்தாக்சிபென்சாயிக் அமிலங்கள் மற்றும் மெத்தாக்சிபென்சால்டிகைடுகள் தயாரிப்பதற்கான முன்னோடிச் சேர்மங்களாக இருந்தாலும் இவை பெரிய வணிக முக்கியத்துவத்தைக் கொண்டிருக்கவில்லை.
# மெத்தாக்சிதொலுயீன்

## வேதியியல் பண்புகள்

| Common names | 2-மெத்தாக்சிதொலுயீன்
2-மெத்திலனிசோல்
ஆர்த்தோ கிரெசில் மெத்தில் ஈதர் | 3-மெத்தாக்சிதொலுயீன்
3-மெத்திலனிசோல்
மெட்டா கிரெசில் மெத்தில் ஈதர் | 4-மெத்தாக்சிதொலுயீன்
4-மெத்திலனிசோல்
பாரா கிரெசில் மெத்தில் ஈதர் |  |
| --- | --- | --- | --- | --- |
| Structure |  |  |  |  |
| பப்கெம் எண் | [33637] | [7530] | [7731] |  |
| சிஏஎசு எண் | [578-58-5] | [100-84-5] | [104-93-8] |  |
| உருகுநிலை | -34.1&nbsp;°செ (−31&nbsp;°பா; 238 கெ) | -47&nbsp;°செ (−52.6&nbsp;°பா; 226 கெ) | -23&nbsp;°செ (44.6&nbsp;°பா; 280 கெ) |  |
| கொதிநிலை | 171&nbsp;°செ (318.2&nbsp;°பா; 432 கெ) | 175.5&nbsp;°செ (323.6&nbsp;°பா; 435 கெ) | 175.5&nbsp;°செ (323.6&nbsp;°பா; 435 கெ) |  |
| Density | 0.9798 கி/செ.மீ<sup>3</sup> | 0.9716 கி/செ.மீ<sup>3</sup> | 0.969 கி/செ.மீ<sup>3</sup> | } |
# மெத்தாக்சிதொலுயீன்

## இதையும் காண்க

- எத்தீல் பினைல் ஈதர்
# கைபேசி அருங்காட்சியகம்

**கைபேசி அருங்காட்சியகம்** (**Mobile Phone Museum)** என்பது கைபேசிகளை கட்டுப்படுத்தும் ஒரு மெய்நிகர் அருங்காட்சியகம் ஆகும். கைபேசி தொழில்நுட்பத்தை காப்பகப்படுத்துதல், பாதுகாத்தல், கைபேசித் துறையில் முன்னேற்றங்கள், கண்டுபிடிப்புகள் பற்றிய கல்வி போன்றவற்றை அதிகரிப்பதை நோக்கமாகக் கொண்ட ஓர் இலாப நோக்கமற்ற அமைப்பாகும். உலகின் மிக விரிவான கைபேசி அருங்காட்சியகம் என்று இவ்வமைப்பு விவரிக்கப்பட்டுள்ளது. அதிகாரப்பூர்வமாக 2021 ஆம் ஆண்டு நவம்பர் மாதம் இலண்டன் நகரத்தில் நடைபெற்ற ஒரு நிகழ்ச்சியில் தொடங்கப்பட்டது வோடபோன் நிறுவனத்துடனான ஐந்தாண்டு நல்கை ஒப்பந்தத்தின் மூலம் அருங்காட்சியகம் ஆதரிக்கப்படுகிறது. அருங்காட்சியக அறிமுக விழாவின் போது இங்கு 200 வெவ்வேறு உற்பத்தியாளர்களிடமிருந்து 2000 எண்ணிக்கைக்கும் மேற்பட்ட தனிப்பட்ட சாதனங்கள் வைக்கப்பட்டிருந்தன. இவற்றில் கைபேசிகளின் ஆரம்ப வளர்ச்சியிலிருந்து சமீபத்திய மாதிரிகள் வரை பரவியிருந்தன.
# இந்திய ரிசர்வ் வங்கிச் சட்டம், 1934

**இந்திய ரிசர்வ் வங்கிச் சட்டம், 1934** என்பது இந்திய ரிசர்வ் வங்கியை நிறுவுவதற்கு ஏற்ப உருவாக்கப்பட்ட, இந்தியா முழுமைக்கும் பொருந்தும் ஒரு சட்டமாகும். இச்சட்டம் பின்வரும் தலைப்புகளில் உள்ளடக்கங்களைக் கொண்டுள்ளது:  
- இந்திய ரிசர்வ் வங்கியின் கூட்டுருவாக்கம், முதல், மேலாண்மை, அலுவல் (சட்டப் பெரும்பிரிவு II)
- வங்கியின் செயல்பாடுகள் (சட்டப் பெரும்பிரிவு III)
- கடன் குறித்த தகவல்களை சேகரித்தல், வழங்குதல் (சட்டப் பெரும்பிரிவு IIIA)
- வங்கியியல் சாரா நிறுவனங்கள் வைப்புகளைப் பெருவதில் வழிவகுப்புகளும் நிதியியல் நிறுவனங்களுக்கான ஏற்பாடுகளும் (சட்டப் பெரும்பிரிவு IIIB)
- (சட்டப்படி) உருவாக்கப்படாத அமைப்புகள் வைப்புகளைப் பெறுவதைத் தடை செய்தல் (சட்டப் பெரும்பிரிவு IIIC)
- வழிப்பொருள் சந்தைகள், நிதிச்சந்தை கருவிகள், ஈட்டாவணங்கள் ஆகியவற்றில் பரிமாற்றங்களை நெறிப்படுத்துதல் (சட்டப் பெரும்பிரிவு IIID)
- [IIID பிரிவிலுள்ள கருவிகளின்] கூட்டுச் செயலமைவு (சட்டப் பெரும்பிரிவு IIIE)
- நிதிக் கொள்கை(சட்டப் பெரும்பிரிவு IIIF)
- பொதுச் சட்டங்கள் (சட்டப் பெரும்பிரிவு IV)
- தண்டங்கள் (சட்டப் பெரும்பிரிவு V)
# எலத்தகிரி

**எலத்தகிரி** (*Elathagiri*) என்பது இந்தியாவின் தமிழ்நாடு மாநிலத்தில் அமைந்துள்ள கிருட்டிணகிரி மாவட்டத்தில் அமைந்துள்ள ஒரு சிறிய கிராமம் ஆகும். எலுத்தகிரி என்ற பெயராலும் இந்த கிராமம் அழைக்கப்படுகிறது. பெங்களூர் - சென்னை நெடுஞ்சாலைக்கு 3 கி.மீ. தொலைவிலும், மாவட்ட தலைநகர் கிருட்டிணகிரியிலிருந்து 9 கி.மீ. தொலைவிலும் எலத்தகிரி அமைந்துள்ளது. கிராமத்தில் பல கத்தோலிக்க கிறித்துதவ குடியேற்றங்கள் உள்ளன. எனவே கத்தோலிக்க சமய பரப்புக் குழுவினர் 100 ஆண்டுகளுக்கு முன்பு இங்கு பள்ளிகளைத் தொடங்கினர். எலத்தகிரி கிராமம் அதன் தேவாலயங்கள், பள்ளிகள் மற்றும் கல்லூரிகள் காரணமாக சுற்றியுள்ள பகுதிகளில் மிகவும் பிரபலமானது.
# எலத்தகிரி

## கல்வி

- புனித ஆண்டனி தொடக்கப்பள்ளி
- புனித ஆண்டனி மேல்நிலைப் பள்ளி
- கோன்சாகா மெட்ரிக் மேல்நிலைப் பள்ளி
- அரசு மேல்நிலைப் பள்ளி, ஒரப்பம் *(எலத்தகிரியிலிருந்து 4 கி.மீ.)*
- சிவகாமியம்மாள் மேல்நிலைப் பள்ளி *(ஏலத்தகிரியிலிருந்து 5 கி.மீ)*
- கோன்சாகா கலை மற்றும் அறிவியல் மகளிர் கல்லூரி
# எலத்தகிரி

## ஆலயங்கள்

- அடைக்கல மாதா தேவாலயம், எலத்தகிரி
- புனித குடும்ப தேவாலயம் (பாறை கோவில்)
- சி.எசு.ஐ குட் செப்பர்டு தேவாலயம்
- கரூர் மாரியம்மன் கோவில்
- சிறீ லட்சுமி நாராயண ஆலயம்
- புனித இயோசப் தேவாலயம், காத்தம்பள்ளம்
- சகாயமாதா தேவாலயம், சகாயபுரம்
# எலத்தகிரி

## அலுவலகங்கள்

- எலத்தகிரி அஞ்சல் நிலையம்
- பாரத மாநில வங்கி, எலத்தகிரி கிளை
# பிரித்தானிய மெட்ராசு வங்கி (1795)

**பிரித்தானிய மெட்ராசு வங்கி (1795)**(*The British Bank of Madras (1795*)) என்பது பிரித்தானிய இந்தியாவில் 1795 ஆம் ஆண்டு நிறுவப்பட்ட ஒரு வங்கியாகும். இந்த வங்கி இந்தியாவின் ஏழாவது பழமையான வங்கியாகும் . வங்கி இறுதியில் மெட்ராசு வங்கியுடன் 1843 ஆம் ஆண்டு இணைக்கப்பட்டது
# பிரித்தானிய மெட்ராசு வங்கி (1795)

## வரலாறு

### நிறுவுதல்

பிரித்தானிய மெட்ராசு வங்கி கர்நாடக வங்கிக்குப் பிறகு மெட்ராசு மாகாணத்தில் நிறுவப்பட்ட இரண்டாவது மிகப் பழமையான வங்கியாகும். இவ்வங்கி தென்னிந்தியாவின் பல நகரங்களுக்கு சேவை செய்தது. வங்கி நிறுவப்பட்டு பெரும்பாலும் ஐரோப்பிய வர்த்தகர்களால் நிர்வகிக்கப்பட்டது. . அவர்கள் ஆங்கிலேய கிழக்கிந்திய கம்பெனியுடன் நெருக்கமாக பணியாற்றினர்.
# பிரித்தானிய மெட்ராசு வங்கி (1795)

## வரலாறு

### மேலாண்மை

முக்கியமாக கிழக்கிந்திய கம்பெனியில் இருந்து பெறப்பட்ட பெரும்பாலான பிரித்தானிய மக்கள் வங்கியில் பணியாற்றினார்கள். வங்கியின் பெரும்பாலான அலுவலகங்கள் மற்றும் கிளைகள் மெட்ராசு மாகாணத்தில் இருந்தன . இந்த வங்கி சென்னையில் உள்ள சியார்ச்சு டவுன் தலைமையிடமாக இருந்தது.
# பிரித்தானிய மெட்ராசு வங்கி (1795)

## வரலாறு

### இறுதி ஆண்டுகள்

1843 ஆம் ஆண்டில் மெட்ராசு வங்கியை உருவாக்குவதற்காக இணைக்கப்பட்ட நான்கு வங்கிகளில் இந்த வங்கியும் ஒன்றாகும்: மெட்ராசு வங்கி, கர்நாடக வங்கி, பிரித்தானிய மெட்ராசு வங்கி (1795), மற்றும் ஆசியாட்டிக் வங்கி (1804). என்பவை அந்நான்கு வங்கிகளாகும். மெட்ராசு வங்கி இந்திய இம்பீரியல் வங்கியின் முன்னோடி வங்கிகளில் ஒன்றாகும், இறுதியில் இதுவே இந்திய பாரத மாநில வங்கியாக உருவானது.
# பிரித்தானிய மெட்ராசு வங்கி (1795)

## மரபு

இந்த வங்கி இந்தியாவின் ஏழாவது பழமையான வங்கி என்பது குறிப்பிடத்தக்கது. இந்திய இம்பீரியல் வங்கி மற்றும் மெட்ராசு வங்கி மூலம் பாரத மாநில வங்கியாக இந்தியாவின் முன்னோடி வங்கிகளில் ஒன்றாகவும் இந்த வங்கி குறிப்பிடத்தக்கது.
# கொரியப் பிரிவினை

1945 முதல் 1950 வரை 38-ஆவது வடக்கு சமாந்தரம் வழியாகவும், 1953 முதல் இற்றை வரை இராணுவ எல்லைப் பிரிவினை மூலமும் பிரிக்கப்பட்டுள்ளது.]]
இரண்டாம் உலகப்போரின் முடிவில் கொரியாவை ஆண்டுவந்த ஜப்பான் நாடு தோல்வியுற்றது. இதனையடுத்து கொரியா, ஐக்கிய அமெரிக்காவினாலும் உருசியாவினாலும் ஐந்தாண்டு திட்டத்தின் கீழ் இரண்டாக பிரிக்கப்பட்டது. நாளடைவில் இந்தப் பிரிவினை நிரந்தரமானது.
# கொரியப் பிரிவினை

## வரலாற்று பின்னணி

### ஜப்பான் ஆட்சி

கொரிய மற்றும் மஞ்சூரிய பிரதேசங்களை தங்களது ஏகாதிபத்தியத்தின் கீழ் கொண்டுவரும் முயற்சியில் ஜப்பானுக்கும் உருசியாவுக்கும் போர் மூண்டது. இந்த போர் 1905 இல் ஜப்பானின் வெற்றியில் நிறைவு பெற்றது.  
ஆகவே, 1910 ஆம் ஆண்டு வாக்கில் கொரியா முழுமையும் ஜப்பானிய ஆட்சியின் கீழ் கொண்டு வரப்பட்டது. அப்போதைய கொரிய அரசர் கோஜாங் பதவியிறக்கப்பட்டார். கொரியாவின் சுதந்திர போராட்டங்களுக்கு மத்தியில் ஜப்பானிய ஆட்சி நடைபெற்று வந்தது.
# கொரியப் பிரிவினை

## வரலாற்று பின்னணி

### இரண்டாம் உலகப் போர்

இரண்டாம் உலகப் போர் 1939 இல் தொடங்கி 1945 வரை நீண்டது. 1943 இல் கைரோ மாநாட்டில் ஜப்பான் தன்னகத்தே உள்ள பிரதேசங்கள் அனைத்தையும் விடுவித்தாக வேண்டும் என்ற தீர்மானம் நிறைவேற்றப்பட்டது.  
ஆகத்து 8 1945 ஆம் ஆண்டு ஹிரோஷிமாவில் அணுகுண்டு இறக்கியது ஆமெரிக்கா. அதே சமயத்தில் உருசியா ஜப்பானின் மீது போர் தொடுப்பதாக அறிவித்து இருந்தது. இந்த அறிவிப்பால் அமெரிக்கா எச்சரிக்கை அடைந்தது.  
ஜப்பானை ஆளும் நாட்டிற்கு கொரியாவும் சொந்தமாகும் என்று உணர்ந்த அமெரிக்கா, சியோலை மையமாகக் கொண்ட தென் கொரியாவில் தன் படைகளை நிலை நிறுத்தியது. கொரியாவை இரண்டாகப் பிரித்தாள உருசியாவிடம் ஒப்பந்தம் போட விழைந்தது. உருசியாவும் ஒப்புக் கொண்டது.
# கொரியப் பிரிவினை

## போரின் பின்விளைவுகள்

### பிரிவினை ஒப்பந்தம்

சுமார் ஒரு கோடியே ஐம்பது இலட்சம் கொரியர்கள் சியோலின் பால் அமெரிக்காவின் பிடியிலும் தொன்னூறு இலட்சம் கொரியர்கள் பியாங்யாங்ஙின் பால் உருசுயாவின் பிடியிலும் அகப்பட்டனர். 14 ஆகத்து 1945 ஆம் ஆண்டு முதன் முறையாக வடகொரியாவின் மிகப்பெரிய நகரமான பியாங்யாங்ஙில் உருசியப்படைகள் அணிவகுத்தன. வரவேற்பு விழா ஒன்றும் கொண்டாடப்பட்டது.  
உருசியாவின் ஆக்கிரமிப்புக்கு அஞ்சி அமெரிக்கா தன் கொள்கைகளை அதிவேகமாகத் தென்கொரியாவில் கட்டமைத்தது. இதற்கிடையே அமெரிக்கா மற்றும் உருசியாவின் இந்தத் துண்டாட்ட ஒப்பந்தம் (**நம்பிக்கைக் கூட்டணி** என்று அழைக்கப்பட்டது) கொரியர்களால் அவ்வப்போது எதிர்க்கப்பட்டு வந்தது. இத்தகைய போராட்டங்கள் உடனடியாக ஒடுக்கப்பட்டன.
# கொரியப் பிரிவினை

## போரின் பின்விளைவுகள்

### மாஸ்கோ மாநாடு

திசம்பர் 1945 இல் மாஸ்கோ மாநாட்டில் வடகொரியாவை உருசியாவும் சீனாவும் ஐந்து ஆண்டுகளுக்கு கூட்டாள்வதென்றும் தென்கொரியாவை அமெரிக்காவும் பிரிட்டனும் ஐந்து ஆண்டுகளுக்கு கூட்டாள்வது என்றும் தீர்மானம் நிறைவேற்றப்பட்டது. இதற்கிடையே, அமெரிக்காவுக்கும் உருசியாவுக்குமான பனிப்போர் முற்றி இருந்தது.  
மாஸ்கோ மாநாட்டில் உருவாக்கப்பட்ட அமெரிக்க உருசிய கலந்தாய்வுக் கழகம் 1946 மற்றும் 1947 இல் சந்திக்க, இரண்டு சந்திப்புகளும் தோல்வியில் முடிவடைந்தன. இதனை அடுத்து ஐக்கிய நாடுகள் சபைக்கு அமெரிக்கா இந்த பிரச்சனையை முன்னெடுத்துச் சென்றது.
# கொரியப் பிரிவினை

## போரின் பின்விளைவுகள்

### ஐக்கிய நாடுகளின் தலையீடு

14 நவம்பர் 1947 அன்று கொரியாவில் இருந்து அயல்நாட்டு இராணுவங்கள் வெளியேற வேண்டும் என்றும் வாக்கெடுப்பு நடத்தப்பெற்று கொரிய அரசாங்கங்கள் தோற்றுவிக்கப்பட வேண்டும் என்றும் ஐக்கிய நாடுகளின் அவை அறிவித்தது. இந்த மாற்றத்தை நிர்வகிக்க ஐக்கிய நாடுகளின் தற்காலிக கொரியக் கழகம் உருவாக்கப்பட்டது.  
சோவியத் கூட்டணி இந்த அறிவிப்பை முற்றிலுமாக புறக்கணித்தது. ஐக்கிய நாடுகள் நடத்தும் வாக்கெடுப்பில் நம்பிக்கை இல்லை என்று அறிவித்தது. எனவே தென்கொரியாவில் மட்டும் முதன்முதலாக வாக்கெடுப்பு நடைபெற்றது.  
பல்வேறு கொரிய சங்கங்கள் இந்த வாக்கெடுப்பை முற்றிலுமாக எதிர்த்தன. இந்த வாக்கெடுப்பு கொரிய மண்ணை நிரந்தரமாக பிரித்துவிடும் என்று அவர்கள் அஞ்சினர். ஆனால் எதிர்ப்புகளை மீறி தேர்தல் நடைப்பெற்றது.
# கொரியப் பிரிவினை

## கொரியப் போர்

சுமார் ஆயிரம் ஆண்டு காலமாக ஒரே இனமாக ஒரே மொழி பேசி ஒன்றாக வாழ்ந்து வந்த கொரியர்கள் இரண்டாம் உலகப் போரின் பிறகு இரண்டாக பிரிக்கப்பட்டார்கள். இந்தப் பிரிவினை வரலாற்றின் மிகவும் சர்ச்சைக்குரிய பகுதிகளில் ஒன்றாகும். அதுவும் பிரிக்கப்பட்ட இரு பிரிவுகள் இருவேறு கொள்கைகளை ஏற்பக் கொண்டது கருத்தியல் வேறுபாடுகளுக்கு வித்திட்டது.  
விளைவாக 1950ஆம் ஆண்டு வடகொரிய படைகள் தென்கொரியாவை ஆக்கிரமிக்க முற்றுகையிட்டன. ஐக்கிய அமெரிக்க படைகள் உடனடியாக விரைந்து போரைத் தடுத்தன. 1951 இல் ஐக்கிய நாடுகள் அவையின் வழிக்காட்டுதலின் படி எல்லைகள் கடல்நீள பிரிக்கப்பட்டன. தற்காலிக பிரிவு நிரந்தர பிரிவானது.
# கொரியப் பிரிவினை

## தற்போதைய நிலை

கொரிய போருக்குப் பின்பு மீண்டும் கொரியாவை ஒரு நாடாக்குதல் என்பது கனவாகி போனது. இரண்டு நாடுகளின் அடுத்தடுத்த தலைவர்கள் முயற்சிகள் மேற்கொண்டாலும் அவை பலனளிக்கவில்லை.  
ஏப்ரல் 27 2018 அன்று வட கொரிய அதிபர் கிம் ஜாங் உன்னும் தென் கொரிய குடியரசுத் தலைவர் மூன் ஜே இன்னும் சந்தித்து எல்லையில் இராணுவ படைகளைத் தளர்த்திக் கொள்ளுவதற்கான ஒப்பந்தங்களில் கையெழுத்திட்டனர் . கொரியாவின் இணைப்பு வெகு தொலைவில் இல்லை என்று கூறியுள்ளனர்
# ஜெசிகா சாஸ்டெய்ன்

**ஜெசிகா மிசெல் சாஸ்டெய்ன்** (ஆங்கிலம்: Jessica Michelle Chastain; பிறப்பு மார்ச் 24, 1977) ஒரு அமெரிக்க நடிகை மற்றும் திரைப்படத் தயாரிப்பாளர் ஆவார். பெண்ணிய கருப்பொருளை அடிப்படையாக கொண்ட படங்களில் நடித்ததற்காக பெரிதும் அறியப்பட்டார். கோல்டன் குளோப் விருது மற்றும் ஸ்க்ரீன் ஆக்டர்ஸ் கில்ட் விருது உள்ளிட்ட பல்வேறு பாராட்டுக்களைப் பெற்றுள்ளார். டைம் இதழ் 2012 இல் உலகின் மிகவும் செல்வாக்கு மிக்க 100 நபர்களில் ஒருவராக இவரை தேர்வு செய்ததுகுறிப்பிடத்தக்கது.  
கலிபோர்னியாவில் உள்ள சாக்ராமெண்டோவில் பிறந்து வளர்ந்த சாஸ்டெய்ன், சிறு வயதிலிருந்தே நடிப்பில் ஆர்வம் காட்டினார். 1998 இல், ஷேக்ஸ்பியரின் ஜூலியட்டாக தனது தொழில்முறை நடிகையாக அறிமுகமானார். ஜூலியார்ட் பள்ளியில் நடிப்பைப் படித்த பிறகு, அவர் தொலைக்காட்சி தயாரிப்பாளர் ஜான் வெல்ஸுடன் திறமையை மெய்ப்பிக்கும் ஒரு ஒப்பந்தத்தில் கையெழுத்திட்டார். லா & ஆர்டர்: ட்ரையல் பை ஜூரி உட்பட பல தொலைக்காட்சித் தொடர்களில் அவர் தொடர்ந்து நட்சத்திர விருந்தினராக இருந்தார். 2004ம் ஆண்டில் ஆண்டன் செக்கோவின் நாடகமான தி செர்ரி ஆர்ச்சர்ட் மற்றும் 2006 இல் ஆஸ்கார் வைல்டின் சோகம் சலோமின் மேடை நாடகங்களிலும் அவர் பாத்திரங்களை ஏற்றார்.  
ஜோலீன் (2008) என்ற நாடகம் திரைப்படமானபோது அதில் சாஸ்டைன் அறிமுகமானார். மேலும், *தி ஹெல்ப்* (2011), *இன்டர்ஸ்டெலர்* (2014), *த மார்சன்* (2015) ஆகிய திரைப்படங்க்ளில் நடித்துள்ளார்.  
திரைப்படத்தில் பன்முகத்தன்மையை மேம்படுத்துவதற்காக ஃப்ரீக்கிள் பிலிம்ஸ் என்ற தயாரிப்பு நிறுவனத்தைசாஸ்டெய்ன் உருவாக்கினார். அவர் மனநலப் பிரச்சினைகள் மற்றும் பாலினம் மற்றும் இன சமத்துவம் குறித்து அதில் பேசினார். அவர் ஃபேஷன் டிசைனர் ஜியான் லூகா பாஸி டி ப்ரெபோசுலோவை மணந்தார். அவருக்கு இரண்டு குழந்தைகள் உள்ளனர்.
# ஜெசிகா சாஸ்டெய்ன்

## ஆரம்பகால வாழ்க்கை மற்றும் கல்வி

ஜெசிகா மைக்கேல் சாஸ்டெய்ன் மார்ச் 24, 1977 அன்று கலிபோர்னியாவின் சாக்ராமெண்டோவில் ஜெர்ரி ரெனி ஹாஸ்டி (நீ சாஸ்டைன்) மற்றும் ராக் இசைக்கலைஞர் மைக்கேல் மொனாஸ்டிரியோ ஆகியோருக்கு மகளாகப் பிறந்தார். அவர் பிறக்கும் போது அவருடைய பெற்றோர் இருவரும் பதின்வயதினர். சாஸ்டெய்ன் தனது குடும்பப் பின்னணியைப் பகிரங்கமாக சொல்ல தயங்குகிறார். அவர் 2013ம் ஆண்டில் அவரது தாயை பிரிந்திருந்த அவரது தந்தை மொனாஸ்டிரியோவை இறந்துவிட்டார். மேலும் தனது பிறப்புச் சான்றிதழில் எந்த தந்தையும் குறிப்பிடப்படவில்லை என்றும் கூறியுள்ளார். அவருக்கு இரண்டு சகோதரிகள் மற்றும் இரண்டு சகோதரர்கள் உள்ளனர். அவரது தங்கை ஜூலியட் போதைக்கு அடிமையாகி 2003ம் ஆண்டில் 24 வயதில், தற்கொலை செய்து கொண்டார். சாஸ்டைன் சேக்ரமெண்டோவில் அவரது தாயார் மற்றும் தீயணைப்பு வீரரான மாற்றாந்தகப்பன் மைக்கேல் ஹாஸ்டியால் வளர்க்கப்பட்டார். தன்னைப் பாதுகாப்பாக உணர வைத்த முதல் நபர் தன் மாற்றாந்தகப்பன்தான் என்கிறார். அவர் தனது தாய்வழி பாட்டியான மர்லினுடன் நெருக்கமான பந்தத்தைப் பகிர்ந்து கொள்கிறார். அவரை "எப்போதும் என்னை நம்பியவர்" என்று அவர் பாராட்டுகிறார்.  
அவரது பாட்டி ஜோசப் மற்றும் அமேசிங் டெக்னிகலர் ட்ரீம்கோட் தயாரிப்பிற்கு அழைத்துச் சென்ற பிறகு, சாஸ்டெய்ன் தனது ஏழு வயதில் நடிப்பில் ஆர்வம் காட்டினார். அவர் மற்ற குழந்தைகளுடன் அமெச்சூர் நிகழ்ச்சிகளை தவறாமல் நடத்துவார். மேலும் தன்னை அவர்களின் கலை இயக்குநராக கருதினார். சாக்ரமெண்டோவில் உள்ள எல் காமினோ அடிப்படை உயர்நிலைப் பள்ளியில் ஒரு மாணவராக, சாஸ்டெய்ன் கல்வியில் போராடினார். அவர் தனிமையில் இருந்தார் மற்றும் பள்ளி படிப்புக்கு தான் தகுதியானவர் இல்லை என்று கருதினார். இறுதியில் தனக்கான வழி எது? அது கலை என்பதை ஒரு கடையில் கண்டுபிடித்தார். ஷேக்ஸ்பியரைப் படிக்க பள்ளிப் படிப்பைத் தவறவிட்டதை அவர் விவரித்திருக்கிறார். அவருடைய நாடகங்கள் ஓரிகான் ஷேக்ஸ்பியர் விழாவில் தன் வகுப்புத் தோழர்களுடன் கலந்துகொண்ட பிறகு அவர் ரசித்ததாக கூறுகிறார். பள்ளிக்கு அதிக நாட்கள் செல்லாததால் சாஸ்டைன் பட்டப்படிப்புக்குத் தகுதி பெறவில்லை. ஆனால் பின்னர் வயது வந்தோருக்கான டிப்ளோமாவைப் பெற்றார். அவர் பின்னர் 1996 முதல் 1997 வரை சாக்ரமெண்டோ சிட்டி கல்லூரியில் பயின்றார். அந்த நேரத்தில் அவர் நிறுவனத்தின் விவாதக் குழுவில் உறுப்பினராக இருந்தார். தனது ஆரம்பகால குழந்தைப் பருவத்தை விவரித்து, சாஸ்டெய்ன் நினைவு கூர்ந்தார்:  
நான் ஒற்றைத் தாயுடன் வளர்ந்தேன். எங்கள் உணவுக்காக கடினமாக உழைத்தேன். எங்களிடம் பணம் இல்லை. பல இரவுகள் சாப்பிடாமல் தூங்க வேண்டியிருந்தது. இது மிகவும் கடினமான சூழலாக இருந்தது. நான் வளரும்போது வாழ்வது அவ்வளவு எளிதாக இல்லை.
# ஜெசிகா சாஸ்டெய்ன்

## தொழில்

### திருப்புமுனை மற்றும் விமர்சன வெற்றி (2011–2013)
ஆண்டி முஷியெட்டி இயக்கிய திகில் திரைப்படமான மாமா (2013) இல் தனது காதலனின் பிரச்சனையில் இருக்கும் மருமகளை பராமரிக்க வேண்டிய கட்டாயத்தில் இருக்கும் ஒரு இசைக்கலைஞரின் முக்கிய பாத்திரத்தை சாஸ்டைன் ஏற்றார். அவர் முன்பு நடித்த "சரியான தாய்" பாத்திரங்களில் இருந்து முற்றிலும் மாறுபட்ட ஒரு பெண்ணாக நடிக்க வேண்டும் என்ற யோசனைக்கு அவர் ஈர்க்கப்பட்டார், மேலும் பாடகியான ஆலிஸ் கிளாஸை அடிப்படையாகக் கொண்டு அவர் பாத்திரத்தின் தோற்றத்தைக் கொண்டிருந்தார். விமர்சகர் ரிச்சர்ட் ரோப்பர் அவரது நடிப்பை அவர் தனது தலைமுறையின் சிறந்த நடிகர்களில் ஒருவராக இருப்பதற்கான சான்றாகக் கருதினார். வட அமெரிக்காவில் படத்தின் தொடக்க வார இறுதியில், பாக்ஸ் ஆபிஸில் முதல் இரண்டு படங்களில் (மாமா மற்றும் ஜீரோ டார்க் தர்டி) முன்னணி பாத்திரங்களை பெற்ற பதினைந்து ஆண்டுகளில் முதல் நடிகராக சாஸ்டைன் ஆனார். அவர் தயாரித்த தி டிஸ்பியரன்ஸ் ஆஃப் எலினோர் ரிக்பி (2013) நாடகத்தில் ஒரு சோகமான சம்பவத்தைத் தொடர்ந்து தனது கணவரிடமிருந்து (ஜேம்ஸ் மெக்காவோய் நடித்தார்) பிரிந்த ஒரு மனச்சோர்வடைந்த பெண்ணின் பெயரிடப்பட்ட கதாபாத்திரத்தில் நடித்தார். எழுத்தாளர்-இயக்குநர் நெட் பென்சன் ஆரம்பத்தில் ரிக்பியின் கணவரின் கண்ணோட்டத்தில் கதையை எழுதினார், பின்னர் சாஸ்டைனின் வலியுறுத்தலின் பேரில் ரிக்பியின் பார்வையில் இருந்து ஒரு தனி பதிப்பை எழுதினார். படத்தின் மூன்று பதிப்புகள்-அவன், அவள் மற்றும் அவர்கள்-வெளியிடப்பட்டது. இது பரவலான பார்வையாளர்களைக் காணவில்லை, ஆனால் விமர்சகர் AO ஸ்காட் சாஸ்டெய்னைப் பாராட்டினார், "கடுமையான மற்றும் பாதிக்கப்படக்கூடியவர்களுக்கிடையேயான வழக்கமான வேறுபாடுகள், அவரது பாத்திரத்தை இழக்கும் போதும் நேர்த்தியான கட்டுப்பாட்டைக் காட்டுதல் மற்றும் திரைப்படம் பிட்ச்களில் கூட அவரது சமநிலையைக் காட்டுதல். மற்றும் மெலோடிராமாவை நோக்கி உருளும்".
# ஜெசிகா சாஸ்டெய்ன்

## தொழில்

### வளர்த்தெடுக்கப்பட்ட நடிகை (2017–தற்போது)

#### வரவிருக்கும் தயாரிப்புகள்

ப்ளேஹவுஸ் தியேட்டரில் ஹென்ரிக் இப்சனின் நாடகமான எ டால்ஸ் ஹவுஸின் தழுவலுடன் 2020 இல் தனது வெஸ்ட் எண்ட் அறிமுகத்தை சாஸ்டைன் உருவாக்கினார். COVID-19 தொற்றுநோய் காரணமாக, உற்பத்தி வெளியிடப்படாத தேதிக்கு ஒத்திவைக்கப்பட்டுள்ளது. தி 355 க்கு, பெண் தலைமையிலான உளவுத் திரைப்படம், சாஸ்டைன் மற்றும் அவரது சக நடிகர்களான பெனெலோப் குரூஸ், ஃபேன் பிங்பிங் மற்றும் லூபிடா நியோங்கோ ஆகியோர் 2018 கேன்ஸ் திரைப்பட விழாவில் வருங்கால வாங்குபவர்களுக்கு இந்த யோசனையை வழங்கினர்; இது இறுதியில் யுனிவர்சல் பிக்சர்ஸால் எடுக்கப்பட்டது மற்றும் சாஸ்டைன் மற்றும் சைமன் கின்பெர்க் ஆகியோரால் தயாரிக்கப்பட்டது.  
அவரது மற்ற நடிப்பு அர்ப்பணிப்புகளில், சாஸ்டைன் எடி ரெட்மெய்னுடன் சேர்ந்து தி குட் நர்ஸில் நடித்தார், இது தொடர் கொலையாளி சார்லஸ் கல்லனைப் பின்தொடர்வது பற்றிய ஒரு திரில்லர், மேலும் ஜார்ஜ் மற்றும் டாமியின் வாழ்க்கை வரலாற்று குறுந்தொடரில் நாட்டுப்புற பாடகர்-பாடலாசிரியர் டாமி வைனெட்டை சித்தரிக்கிறார். தயாரிப்பாளராக, அவர் ஆக்டேவியா ஸ்பென்சருடன் ஒரு நகைச்சுவைத் திரைப்படத்தில் மீண்டும் இணைவார், அதற்காக அவர் ஸ்பென்சருக்கு அதிக சம்பளம் பேசியுள்ளார். ஆலிஸ் ஃபீனியின் த்ரில்லர் நாவலான ஹிஸ் & ஹெர்ஸின் தொலைக்காட்சித் தழுவலில் அவர் நிர்வாக தயாரிப்பாளராகவும் பணியாற்றுவார்.
# ஜெசிகா சாஸ்டெய்ன்

## தனிப்பட்ட வாழ்க்கை

குறிப்பிடத்தக்க ஊடக கவனம் இருந்தபோதிலும், சாஸ்டெய்ன் தனது தனிப்பட்ட வாழ்க்கையைப் பற்றி கவனமாக இருந்தார். மேலும் ஒரு பார்ட்னருடன் சேர்ந்து பெரிய வரவேற்பு நிகழ்வுகளில் கலந்து கொள்வதை அவர் விரும்பவில்லை. அவர் தன்னை ஒரு "கூச்ச சுபாவமுள்ள" நபராகக் கருதினார். மேலும் 2011 ஆம் ஆண்டில், விருந்துகளில் பங்கேற்பதைவிட நாயுடன் காலாற நடப்பது மற்றும் உகுலேலே விளையாடுவது போன்ற வீட்டு நடைமுறைகளை ரசிப்பதாகக் கூறினார். குடும்பத்தை நிர்வகிப்பதில் நடிகை இசபெல் ஹப்பர்ட் அவருக்கு நிகர் அவரே என்று புகழ்ந்து குறிப்பிட்டுள்ளார். அதே நேரத்தில் திரைப்படத்தில் "திறந்த பாத்திரங்களில்" நடிக்கிறார்.  
சாஸ்டைன் ஒரு விலங்கு பிரியர். ஒரு மீட்பு நாயை தத்தெடுத்துள்ளார். அவர் வாழ்நாளின் பெரும்பகுதி பேஸ்கடேரியன்; உடல்நலக் கோளாறுகளைத் தொடர்ந்து அவர் சைவ உணவைப் பின்பற்றத் தொடங்கினார். அவர் இறைச்சி மாற்று நிறுவனமான பியோண்ட் மீட்டின் முதலீட்டாளர்.  
2000ம் ஆண்டுகளில் , சாஸ்டெய்ன் எழுத்தாளர்-இயக்குநர் நெட் பென்சனுடன் நீண்ட கால உறவில் இருந்தார்.ஆனால், அது 2010 இல் முடிந்தது. 2012 இல், அவர் நிர்வாக அதிகாரியான ப்ரெபோசுலோவுடன் டேட்டிங் செய்யத் தொடங்கினார். அவர் இத்தாலிய கவுண்டரான ஜியான் லூகா பாஸி டி குடும்பத்தைச் சேர்ந்தவர். ஃபேஷன் பிராண்டான Moncler க்கான விளம்பர தூதரான ஜூன் 10, 2017 அன்று, இத்தாலியின் கார்போனேராவில் உள்ள அவரது குடும்பத் தோட்டத்தில் ப்ரெபோசுலோவை மணந்தார். 2018 ஆம் ஆண்டில், இந்த தம்பதியருக்கு வாடகைத் தாய் மூலம் ஒரு பெண் குழந்தை பிறந்தது. அவர்களின் இரண்டாவது குழந்தை 2020 இல் பிறந்தது. அவர்கள் நியூயார்க் நகரில் வசிக்கின்றனர்.
# ஜெசிகா சாஸ்டெய்ன்

## நடிப்பு வெகுமதிகள் மற்றும் விருதுகள்

விமர்சனங்களை திரட்டும் தளமான Rotten Tomatoes மற்றும் பாக்ஸ் ஆஃபீஸ் தளமான Box Office Mojo ஆகியவற்றின் படி, Chastain -ன் மிகவும் விமர்சன ரீதியாக பாராட்டப்பட்ட மற்றும் வணிக ரீதியாக வெற்றி பெற்ற படங்கள் Take Shelter (2011), Coriolanus (2011), The Tree of Life (2011), The Help (2011) ), மடகாஸ்கர் 3: ஐரோப்பாவின் மோஸ்ட் வாண்டட் (2012), ஜீரோ டார்க் தர்ட்டி (2012), மாமா (2013), இன்டர்ஸ்டெல்லர் (2014), எ மோஸ்ட் வயலண்ட் இயர் (2014), தி மார்ஷியன் (2015), மிஸ் ஸ்லோன் (2016), மோலிஸ் கேம் (2017), மற்றும் இது அத்தியாயம் இரண்டு (2019). அவரது மேடைப் பாத்திரங்களில், அவர் 2012 இல் தி ஹெய்ரெஸின் பிராட்வே -ல் மீண்டும் தனது எழுச்சியை உறுதிப்படுத்தினார்.  
சாஸ்டைன் இரண்டு அகாடமி விருதுகளுக்கு பரிந்துரைக்கப்பட்டுள்ளார். தி ஹெல்ப் படத்திற்காக சிறந்த துணை நடிகை மற்றும் ஜீரோ டார்க் தேர்டி படத்திற்காக சிறந்த நடிகை. ஜீரோ டார்க் தேர்டி திரைப்படத்திற்கான சிறந்த நடிகைக்கான கோல்டன் குளோப் விருதை அவர் வென்றார். மேலும் ஆறு முறை பரிந்துரைக்கப்பட்டார்: மிஸ் ஸ்லோன், மோலிஸ் கேம் மற்றும் தி ஐஸ் ஆஃப் டாமி ஃபே, சிறந்த துணைக்கான நாடகத்தில் சிறந்த நடிகை தி ஹெல்ப் மற்றும் எ மோஸ்ட் வயலண்ட் இயர் படத்துக்கான நடிகை மற்றும் சிறந்த நடிகை விருது பெற்றவர்.
# பண்டைய கொரிந்து

**கொரிந்து** ( *Corinth*, ( ; ) என்பது கொரிந்தின் பூசந்தியில் இருந்த ஒரு நகர அரசு ஆகும். இது பெலொப்பொனேசியாவுடன் கிரேக்கத்தின் பிரதான நிலப்பகுதியுடன் இணைக்கும் குறுகிய நிலப்பரப்பாகும், இது ஏதென்சுக்கும் எசுபார்த்தாவிற்கும் இடையில் நடுப்பகுதியிலேயே இருந்தது. நவீன கொரிந்து நகரம் பண்டைய இடிபாடுகளின் வடகிழக்கே சுமார் தொலைவில் அமைந்துள்ளது. 1896 ஆம் ஆண்டு முதல், ஏதென்ஸில் உள்ள அமெரிக்கன் ஸ்கூல் ஆஃப் கிளாசிக்கல் ஸ்டடீஸ் மூலம் கொரிந்து அகழ்வாய்வுகளால் பண்டைய நகரத்தின் பெரும்பகுதியை கண்டறிந்துள்ளனர். மேலும் கிரேக்க பண்பாட்டு அமைச்சகம் அண்மையில் நடத்திய அகழ்வாய்வுகள் பழங்காலத்தின் முக்கியமான புதிய அம்சங்களை வெளிச்சத்திற்குக் கொண்டு வந்தன.  
கிறிஸ்தவர்களுக்கு புதிய ஏற்பாட்டில், உள்ள புனித பவுலின் இரண்டு கடிதங்களான முதல் மற்றும் இரண்டாவது கொரிந்தியர்களில் இருந்து கொரிந்து நன்கு அறியப்பட்டதாகும். திருத்தூதர் பவுலின் சமயப்பரப்பு பயணங்களின் ஒரு பகுதியாக, திருத்தூதர்களின் செயல்களிலும் கொரிந்து குறிப்பிடப்பட்டுள்ளது. கூடுதலாக, பௌசானியாஸின் *இரண்டாவது புத்தகம் Description of Greece* கொரிந்துக்கு அர்ப்பணிக்கப்பட்டுள்ளது.  
பண்டைய கொரிந்து கி.மு. 400 இல் 90,000 மக்கள்தொகை கொண்ட கிரேக்கத்தின் மிகப்பெரிய மற்றும் மிக முக்கியமான நகரங்களில் ஒன்றாகும். உரோமானியர்கள் கிமு 146 இல் கொரிந்துவை இடித்து, கிமு 44 இல் அதன் இடத்தில் ஒரு புதிய நகரத்தை உருவாக்கினர், பின்னர் அதை கிரேக்கத்தின் மாகாண தலைநகராக மாற்றினர்.
# பண்டைய கொரிந்து

## வரலாறு

ஆர்கோசுக்கு வடேக்கே உள்ள கொரிந்தியா ஓமர் காலத்திலேயே செல்வ செழிப்பு மிக்கதாக இருந்தது. கடல் தொடர்பு காரணமாக வெளிநாடுகளுடன் கடல்வழி தொடர்பு கொள்வது இதற்கு மிக எளிதாக இருந்தது. இதனால் இதன் பொருளாதாரம் எப்போதும் மேலோங்கி இருந்தது. ஏதென்சுக்கும் கொரிந்துக்கும் இடையில் வணிக போட்டி நிலவியதால் அடிக்கடி பிணக்கு இருந்துவந்தது. கொரிந்தியர்கள் கடலோடிகளாகவும் இருந்தனர்.
# சேகர் தத்

**சேகர் தத்** (*Shekhar Dutt*) என்பவர் இந்தியாவின் சத்தீஸ்கர் மாநிலத்தின் மேனாள் ஆளுநர் ஆவார். இவர் முன்னதாக இந்திய அரசின் பாதுகாப்பு அமைச்சகத்தின் செயலாளர் உட்பட பல்வேறு அதிகாரத்துவ பதவிகளில் பணியாற்றி உள்ளார். தற்போது இவர் தில்லியிலிருந்து வெளிவரும் கடல் மற்றும் கடற்கரை சார்ந்த கடல்சார் மாதாந்திர இதழின் ஆலோசகராக உள்ளார்.
# சேகர் தத்

## பணி

தத் மத்தியப் பிரதேச இந்திய ஆட்சிப் பணியில் 1969ஆம் ஆண்டு தொகுதியினைச் சார்ந்தவர். தத் இந்திய இராணுவத்தில் குறுகிய கால ஆணைய அதிகாரியாகப் பணியாற்றியுள்ளார். 1971ல் இந்தியா-பாக்கிஸ்தான் போரின் போது பணியாற்றியதற்காக வீரத்திற்கான சேனா பதக்கம் வழங்கப்பட்டது. பழங்குடியினர் மற்றும் தாழ்த்தப்பட்டோர் நலத்துறையின் முதன்மைச் செயலர் மற்றும் பள்ளிக் கல்வி, விளையாட்டு மற்றும் இளைஞர் நலன் ஆகிய துறைகளின் முதன்மைச் செயலர் உட்பட மத்தியப் பிரதேச அரசாங்கத்தில் பல்வேறு பதவிகளை வகித்துள்ளார்.  
இந்தியச் சுகாதாரம் மற்றும் குடும்ப நல அமைச்சகத்தில் ஆயுர்வேதம், யோகா, இயற்கை மருத்துவம், யுனானி, சித்தா மற்றும் ஹோமியோபதி துறையின் செயலாளராக தத் நியமிக்கப்பட்டார். தலைமை இயக்குநராக இந்திய விளையாட்டு மேம்பாட்டு ஆணையத்தில் தத் முக்கிய பங்காற்றி ஆப்பிரிக்க-ஆசிய விளையாட்டுப் போட்டியினை இந்திய மாநகரான ஐதராபாத்தில் நவம்பர் 2003-ல் நடத்திட முக்கிய பங்காற்றினார்.  
இவர் இறுதியில் பாதுகாப்பு உற்பத்தித் துறையில் இணைச் செயலாளராக ஆனார். பின்னர் 2005-ல் இந்தியாவின் பாதுகாப்புச் செயலாளராகப் பொறுப்பேற்றார். ஜூலை 2007-ல், தத் பாதுகாப்பு செயலாளராக இருந்து ஓய்வு பெற்றார். பின்னர் இரண்டு ஆண்டுக் காலத்திற்குத் தேசிய துணைப் பாதுகாப்பு ஆலோசகராக நியமிக்கப்பட்டார்.  
செப்டம்பர் 2009-ல், டிசேல்ஸ் பல்கலைக்கழகத்தின் இயக்குநர் குழுவில் தத் நியமிக்கப்பட்டார்.  
23 சனவரி 2010 அன்று, இவர் சத்தீசுகரின் ஆளுநராகப் பொறுப்பேற்றார். 18 ஜூன் 2014 அன்று பதவியினை தானாக விலகும் வரை அந்தப் பதவியிலிருந்தார்.
# சேகர் தத்

## கௌரவங்கள்/விருதுகள்

- மதிப்புறு முனைவர் பட்டம் மற்றும் சகாவாக ஸ்வான்சீ பல்கலைக்கழகம் 2018
# சேகர் தத்

## நூல்

11-பிப்ரவரி-2014 அன்று ஸ்ரீ சேகர் தத் எழுதிய நூல், “தற்கால இந்தியா பற்றிய பிரதிபலிப்புகள்”. இதனை இந்தியக் குடியரசுத் தலைவர் வெளியிட்டார்.
# துளு நாட்காட்டி

**துளு நாட்காட்டி** (**Tulu Calendar**) (துளு: ವೊರ್ಸೊ) கேரளா மாநிலத்தின் காசர்கோடு மாவட்டம் மற்றும் கர்நாடகா மாநிலத்தின் தட்சின கன்னடம் மற்றும் உடுப்பி மாவட்டப் பகுதியில் வாழும் துளு மொழி பேசும் துளு மக்கள் சூரிய நாட்காட்டியின் தங்கள் நாட்காட்டியை வகுத்துள்ளனர்.  
துளு நாட்காட்டியின் படி, ஆண்டின் முதல் நாளை *விசு பார்பா* என அழைக்கின்றனர். (ஆங்கில நாட்காட்டியின் படி ஏப்ரல் மாதத்தின் நடுவில் வரும்) . துளு நாட்காட்டியின் முதல் நாளை *திங்கடே/சிங்கடே* என்றும், இறுதி நாளை *சங்கராந்தி* என்றும் அழைப்பர்.  
துளுநாட்காட்டியின் 12 மாதங்களின் பெயர்கள்:  
1. பாக்கு (Paggu) (எப்ரல்-மே)
1. பேஷ்யா (Beshya) (மே-சூன்)
1. கார்தெல் (Kaartel) (சூன்_சூலை)
1. ஆடி (சூலை-ஆகஸ்டு)
1. சோனா (Sona) (ஆகஸ்டு-செப்டம்பர்)
1. நிர்னாளா/கன்யா (Nirnaala/ Kanya) (செப்டம்பர்-அக்டோபர்)
1. போந்தியோலு (Bontyolu) (அக்டோபர்-நவமபர்)
1. ஜார்தே (Jaarde) (நவம்பர்-டிசம்பர்)
1. பெராதே (Peraarde) (டிசம்பர்-ஜனவரி)
1. பொன்னி/புயுன்தேல் Ponny/Puyinthel (ஜனவர்-பிப்ரவரி)
1. மாயி (Maayi) (பிப்ரவரி-மார்ச்)
1. சுக்கி (Suggi) (மார்ச்-ஏப்ரல்)
# பெரியாண்டர்

**பெரியாண்டர்** (*Periander* (; ; இறப்பு கி.மு. 585 ) என்பவர் பண்டைய கிரேக்கத்தின் பண்டைய கொரிந்துவை ஆண்ட சைப்செலிட் வம்சத்தின் இரண்டாவது சர்வாதிகாரி ஆவார். கொரிந்து வரலாற்றில் பெரியாண்டரின் ஆட்சி காலமே வளமான காலமாகும். ஏனெனில் இவரது நிர்வாக திறமை கொரிந்துவை கிரேக்கத்தின் பணக்கார நகர அரசுகளில் ஒன்றாக மாற்றியது.  இவர் ஒரு நியாயமான மன்னர் என்று கூறுகின்றனர். இவர் கொரிந்துவில் குடிமக்களிடையே பொருளாதார சமத்துவம் ஏற்படவேண்டி பல சட்டதிட்டங்களைக் கொண்டுவர உழைத்தார். இவர் பெரும்பாலும் கிரேக்கத்தின் ஏழு பரம ஞானிளில் ஒருவராகக் கருதப்படுகிறார். கிமு 6 ஆம் நூற்றாண்டின் மனிதர்கள் தங்கள் ஞானத்திற்காக பல நூற்றாண்டுகள் புகழ் பெற்றனர். (மற்ற ஏழு பரம ஞானிகளாக பெரும்பாலும் தேலேஸ், சோலோன், கிளியோபுலஸ், சிலோன், பயாஸ், பிட்டகஸ் ஆகியோர்.)
# பெரியாண்டர்

## வாழ்க்கை

### குடும்பம்

பெரியாண்டர் கொரிந்தின் இரண்டாவது சர்வாதிகாரியும், சைப்செலிட் வம்சத்தின் நிறுவனர் சிப்செலஸின் மகனும் ஆவார். சிப்செலசின் மனைவிக்கு கிரேடியா என்று பெயர். அவரும் அவரது மகன் பெரியாண்டரும் ஒன்றாக படுத்ததாக வதந்திகள் பரவின. தாய்க்கு ஏற்பட்ட துன்பமும், தந்தையின் மீதான கோபமும் லைகோஃப்ரானை கோர்சிரா தீவில் தஞ்சம் அடையச் செய்தது. பெரியாண்டர் வயதான காலத்தில், தன் வாரிசைத் தன் பக்கத்தில் வைத்துக் கொள்ள விரும்பி, லைகோஃப்ரானை அழைத்தார்.
# பெரியாண்டர்

## வாழ்க்கை

### ஆட்சி

பெரியாண்டர் கொரிந்துவை பண்டைய கிரேக்கத்தின் முக்கிய வர்த்தக மையங்களில் ஒன்றாக உருவாக்கினார். *புகழ்பெற்ற தத்துவஞானிகளின் வாழ்க்கை மற்றும் கருத்துகளில்*, ஏழு பரம ஞானியர் யார் என்பதில் எழுத்தாளர்களிடையே கருத்து வேறுபாடு உள்ளது என்று டியோஜெனெஸ் லார்டியஸ் சுட்டிக்காட்டுகிறார். பெரியாண்டர் கொரிந்துவில் சீர்திருத்தத்தை மேம்படுத்த முயன்றதாகக் கூறப்படுகிறது; அவர் டியோஜெனெஸ் லேர்டியஸின் பட்டியலில் காணப்பட்டாலும், இவரது தீவிர செயல்பாடுகளும் சர்வாதிகார செயல்களும் இவரை ஞானிகளை விட பிரபலமான சர்வாதிகாரிகளின் பட்டியலில் மிகவும் பொருத்தமானதாக ஆக்குகின்றன.
# பேலா மாதுர்யா திரிவேதி

**பேலா மாதுர்யா திரிவேதி** (*Bela Madhurya Trivedi*)(பிறப்பு 10 ஜூன் 1960) என்பவர் இந்திய உச்ச நீதிமன்றத்தின் நீதிபதி ஆவார். இவர் இதற்கு முன்பு 9 பிப்ரவரி 2016 முதல் குசராத் உயர் நீதிமன்றத்தின் நீதிபதியாகப் பணியாற்றினார். இவர் முன்பு குசராத் உயர்நீதிமன்றத்தின் கூடுதல் நீதிபதியாக 17 பிப்ரவரி 2011 முதல் 27 ஜூன் 2011 வரை பணியாற்றினார். இதன் பின்னர் இராஜஸ்தான் உயர் நீதிமன்றத்தின் கூடுதல் நீதிபதியாக பணியாற்றினார். இவர் 2021 ஆம் ஆண்டு ஆகத்து மாதம் 31 ஆம் நாள் உச்சநீதிமன்றத்தின் நீதிபதிகளில் ஒருவராக நியமிக்கப்பட்டார். இவர் குசராத்திலிருந்து இப்பதவியைப் பெற்ற முதல் பெண் நீதிபதி ஆவார். இவர் 2025 ஆம் ஆண்டு மே 16 ஆம் நாளில் ஓய்வு பெற்றார்.
# மந்தின்

**மந்தின்** என்பது (மலாய்: *Mantin*; ஆங்கிலம்: *Mantin*; சீனம்: 曼丁); மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்துள்ள ஒரு நகரம். சிரம்பான் நகரில் இருந்து 17 கி.மீ.; கோலாலம்பூர் மாநகரில் இருந்து 41 கி.மீ.; தொலைவில் அமைந்து உள்ளது.  
மந்தின் நகரத்திற்கு செத்துல் *(Setul)* என்றும்; மந்தின் என்றும் என இரண்டு பெயர்கள் உள்ளன. செத்துல் என்பது ஒரு தாவரத்தின் பெயராகும்.  
நெகிரி செம்பிலான் மாநிலத்தில் மந்தின் ஈயச் சுரங்கங்களுக்குப் பெயர் பெற்ற இடமாகும். 1800-ஆம் ஆண்டுகளில் இங்கு நிறைய ஈயச் சுரங்கங்கள் இருந்தன. கோங் சாங் *(Kong Sang)* எனும் பிரபல சீனத் தொழிலதிபருக்குச் சொந்தமாகப் பல ஈயச் சுரங்கங்கள் இருந்ததாகவும் அறியப் படுகிறது.
# மந்தின்

## வரலாறு

1860-ஆம் ஆண்டில் சிரம்பான், சுங்கை ஊஜோங் பகுதியில் கீ ஹின் - ஹாய் சான் இரகசியக் கும்பல்களுக்கு இடையில் பயங்கரமான சண்டை நடந்தது.  
அதில் காப்பித்தான் செங் மிங் லீ *(Kapitan Seng Ming Lee)* என்பவர் கொல்லப் பட்டார். இவரின் சந்ததியினர் மந்தினுக்குத் தப்பிச் சென்றனர். அந்த நிகழ்ச்சியில் இருந்து மந்தின் வரலாற்றின் தொடக்கக் கால அறியப் படுகிறது. செங் மிங் லீயின் கொள்ளுப் பேரப் பிள்ளைகள் இன்னும் மந்தினில் வசிக்கின்றனர்.
# மந்தின்

## வரலாறு

### போர்க் கால அகதிகளின் மறைவிடம்

மலைகளால் சூழப்பட்ட பள்ளத்தாக்கில் மந்தின் அமைந்து உள்ளது. அந்த வகையில் போர்க் கால அகதிகளுக்கும்; குற்றச் செயல் அகதிகளுக்கும் மிகவும் பிடித்தமான சரணாலயமாகவும், மறைவிடமாகவும் மந்தின் விளங்கி வருகிறது.  
1943-ஆம் ஆண்டில் மலாயாவை ஜப்பானியர் ஆக்கிரமிப்பு செய்த போது, சீன ஹக்கா இனத்தவர் பெரிய அளவில் இங்கு குடியேறினர். மந்தின் புவியியல் அமைப்பிடம் ஒரு பள்ளத்தாக்கில் இருந்ததால், 1903-ஆம் ஆண்டு வரையில், முக்கிய போக்குவரத்துகளின் மூலமாக அணுக முடியாத இடமாக இருந்தது.
# மந்தின்

## வரலாறு

### கோலாலம்பூர் சிரம்பான் இரயில் பாதை

1903-ஆம் ஆண்டில் தான் கோலாலம்பூரில் இருந்து சிரம்பானுக்கு ஓர் இரயில் பாதை போடப் பட்டது. அந்த இரயில் பாதை பத்தாங் பெனார் நகரம் வழியாக செல்கிறது. அதன் வழி மந்தின் நகரத்தின் மேற்குப் பகுதிக்குச் செல்ல முடிந்தது.  
அந்த நேரத்தில், பிரித்தானிய சுரங்க முதலாளிகள் பெருமளவிலான ஈயத் தூர்வாரிகளை மந்தினுக்குள் கொண்டு வந்தனர். அதன் விளைவாக ஈயச் சுரங்கத் தொழில் அந்த நகரத்திற்குப் பொருளாதார ஏற்றத்தையும் கொண்டு வந்தது.  
==மந்தின் பகுதியில் உள்ள தமிழ்ப்பள்ளிகள்===  
மந்தின் சுற்றுவட்டாரப் பகுதியில் 2 தமிழ்ப்பள்ளிகள் உள்ளன. 392 மாணவர்கள் பயில்கிறார்கள். 45 ஆசிரியர்கள் பணியாற்றுகிறார்கள்.  
| NBD4077 | மந்தின் | SJK(T) Ldg Cairo | **கெய்ரோ தோட்டத் தமிழ்ப்பள்ளி** | 71700 | மந்தின் | 163 | 18 |  |
| --- | --- | --- | --- | --- | --- | --- | --- | --- |
| NBD4086 | பாஜம் | SJK(T) Tun Sambanthan | **துன் சம்பந்தன் தமிழ்ப்பள்ளி** | 71700 | மந்தின் | 229 | 27 | } |
# சங்கராந்தி

**சங்கராந்தி** என்பது இந்துக்களின் பஞ்சாங்கம் மற்றும் ஜோதிட சாஸ்திரத்தில், 12 இராசிகள் கொண்ட ராசிச் சக்கரத்தில் சூரியன் ஒரு இராசியிலிருந்து அடுத்த இராசிக்கு இடம் பெயர்வதை குறிக்கிறது. எனவே ஒரு ஆண்டு 12 சங்கராந்திகள் கொண்டுள்ளது.  
சூரிய நாட்காட்டியைப் பின்பற்றும் ஆந்திரப் பிரதேசம், தமிழ்நாடு, கேரளா, துளுநாடு, கர்நாடகா, தெலுங்கானா, பஞ்சாப், ஒடிசா, மிதிலை பிரதேசம், பிகார் மற்றும் நேபாளம் பகுதிகளில் ஒவ்வொரு சங்கராந்தியும், ஒரு மாதத்தின் தொடக்கமாகக் குறிக்கப்படுகிறது. மறுபுறம், வங்காள நாட்காட்டி மற்றும் அசாமிய நாட்காட்டிகளைப் பின்பற்றும் பகுதிகளில், சங்கராந்தி ஒவ்வொரு மாதத்தின் முடிவிலும், அடுத்த நாள் புதிய மாதத்தின் தொடக்கமாகவும் குறிக்கப்படுகிறது.
# சங்கராந்தி

## முக்கியமான சங்கராந்திகள்

- **மகர சங்கராந்தி**: சூரியன் அதன் வான்பாதையில் மகர ராசியில் (மகரம்) சனவரி 14 அல்லது 15ஆம் தேதிக்கு மாறுவதையும், ஆறு மாத உத்தராயணக் காலத்தின் தொடக்கத்தையும் குறிக்கிறது.
# பாமிதிகாந்தம் சிறீ நரசிம்மா

**பாமிதிகாந்தம் சிறீ நரசிம்மா** (*Pamidighantam Sri Narasimha*)(பிறப்பு 3 மே 1963) என்பவர் இந்திய உச்ச நீதிமன்றத்தின் நீதிபதி ஆவார். இவர் இந்தியாவின் முன்னாள் கூடுதல் தலைமை வழக்கறிஞர் ஆவார். அயோத்தி உரிமைப் பிரச்சனை மற்றும் இந்திய மட்டைப்பந்து கட்டுப்பாட்டு வாரிய வழக்குகளில் பணியாற்றியதால் இவர் நன்கு அறியப்பட்டுள்ளார்.  
தலைமை நீதிபதியாக நியமிக்கப்படும் நடைமுறையில் மூத்தோருக்கு வாய்ப்பு எனும் மரபு பின்பற்றப்பட்டால், இவர் இந்தியாவின் 55வது தலைமை நீதிபதியாகப் பதவியேற்க வாய்ப்பு உள்ளது.
# ஜிதேந்திர குமார் மகேசுவரி

**ஜிதேந்திர குமார் மகேசுவரி** (*Jitendra Kumar Maheshwari*)பிறப்பு 29 ஜூன் 1961) என்பவர் இந்திய உச்ச நீதிமன்றத்தின் நீதிபதி ஆவார். இவர் சிக்கிம் உயர்நீதிமன்றத்தின் முன்னாள் தலைமை நீதிபதி ஆவார். இதற்கு முன், ஆந்திரப் பிரதேச உயர் நீதிமன்றத்தின் தலைமை நீதிபதியாகவும், மத்தியப் பிரதேச உயர் நீதிமன்ற நீதிபதியாகவும் பணியாற்றினார் . இவர் மத்தியப் பிரதேசத்தில் உள்ள ஜூராவில் பிறந்தார். இவர் நீதிபதியாகப் பதவி உயர்வு பெறுவதற்கு முன்பாக குவாலியரில் வழக்கறிஞராக இருந்தார்.
# விக்கிப்பீடியா:Statistics/weekly/19-Dec-2021
| 215 | 106.211.223.167 | 0 | 1 | 0 | 0 | 0 | 0 | 0 | 1 | 1 |  |
| 216 | Calcit12 | 0 | 1 | 0 | 0 | 0 | 0 | 0 | 1 | 104 |  |
| 217 | Name2a | 0 | 1 | 0 | 0 | 0 | 0 | 0 | 1 | 20 |  |
| 218 | 2401:4900:4842:584C:90C6:A5E9:7F64:2A59 | 0 | 1 | 0 | 0 | 0 | 0 | 0 | 1 | 0 |  |
| 219 | Muthurajas29 | 0 | 1 | 0 | 0 | 0 | 0 | 0 | 1 | 12 |  |
| 220 | 2409:4072:6C84:9855:E010:9BE6:28E6:345E | 0 | 1 | 0 | 0 | 0 | 0 | 0 | 1 | 131 |  |
| 221 | தென்காசி சுப்பிரமணியன் | 0 | 1 | 0 | 0 | 0 | 0 | 0 | 1 | 1439 |  |
| 222 | Aaran research | 0 | 1 | 0 | 0 | 0 | 0 | 0 | 1 | 0 |  |
| 223 | 61.3.237.67 | 0 | 0 | 0 | 0 | 0 | 0 | 1 | 1 | 0 |  |
| 224 | 2402:3A80:1616:25D4:42CA:6A8C:2558:C6EB | 0 | 1 | 0 | 0 | 0 | 0 | 0 | 1 | 0 |  |
| 225 | 59.99.130.71 | 0 | 1 | 0 | 0 | 0 | 0 | 0 | 1 | 386 |  |
| 226 | Gowtham Sampath | 0 | 1 | 0 | 0 | 0 | 0 | 0 | 1 | 0 |  |
| 227 | Amsieutoc | 0 | 1 | 0 | 0 | 0 | 0 | 0 | 1 | 49 |  |
| 228 | 2409:4072:E83:19B9:0:0:EECA:4A0F | 0 | 1 | 0 | 0 | 0 | 0 | 0 | 1 | 1651 |  |
| 229 | Sivagamu | 0 | 1 | 0 | 0 | 0 | 0 | 0 | 1 | 0 |  |
| 230 | 2401:4900:4DFD:BDB6:80D5:E39C:C55C:14C5 | 0 | 1 | 0 | 0 | 0 | 0 | 0 | 1 | 0 |  |
| 231 | 2409:4072:6C16:CF6F:0:0:E3C8:E30A | 0 | 1 | 0 | 0 | 0 | 0 | 0 | 1 | 0 |  |
| 232 | ஷாஜன் ஜெப சிங் ஆர் | 0 | 0 | 0 | 0 | 0 | 0 | 1 | 1 | 0 |  |
| 233 | Dhinakaran 2007 | 0 | 1 | 0 | 0 | 0 | 0 | 0 | 1 | 21 |  |
| 234 | 2409:4072:6C03:C603:19B5:9DD0:B1D1:3D7D | 0 | 1 | 0 | 0 | 0 | 0 | 0 | 1 | 6 |  |
| 235 | 2405:3800:8A0:4E2F:C366:DE0C:4312:D7E1 | 0 | 1 | 0 | 0 | 0 | 0 | 0 | 1 | 12 |  |
| 236 | 2401:4900:6064:1ADA:0:0:C20:8EF1 | 0 | 1 | 0 | 0 | 0 | 0 | 0 | 1 | 5 |  |
| 237 | 2405:201:E003:C03D:6CAE:7D1B:5FBB:3493 | 0 | 1 | 0 | 0 | 0 | 0 | 0 | 1 | 0 |  |
| 238 | 2402:3A80:19B6:BD51:478:5634:1232:5476 | 0 | 1 | 0 | 0 | 0 | 0 | 0 | 1 | 33 |  |
| 239 | 109.177.165.147 | 0 | 1 | 0 | 0 | 0 | 0 | 0 | 1 | 21 |  |
| 240 | 117.249.152.94 | 0 | 1 | 0 | 0 | 0 | 0 | 0 | 1 | 14 |  |
| 241 | 2401:4900:6069:7DB8:6A5D:6AF2:A98F:C74D | 0 | 1 | 0 | 0 | 0 | 0 | 0 | 1 | 257 |  |
| 242 | 223.224.0.4 | 0 | 1 | 0 | 0 | 0 | 0 | 0 | 1 | 82 | } |
# புளியனூர்

**புளியனூர்** (*Puliyanoor*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சிங்காரப்பேட்டை ஊராட்சிக்கு உட்பட்டது.
# புளியனூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 61 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 232 கிலோமீட்டர் தொலைவிலும் உள்ளது.
# புள்ளவேடம்பதி

**புள்ளவேடம்பதி** (*pullavadampadi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கதவணி ஊராட்சிக்கு உட்பட்டது.
# புள்ளவேடம்பதி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 9 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.
# புள்ளவேடம்பதி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 101, மொத்த மக்கள் தொகை 412, இதில் 217 ஆண்களும், 195 பெண்களும் அடங்குவர்.
# புள்ளவேடம்பதி

## தொழில்

இங்குள்ள மக்களின் முக்கியத் தொழில்கள் மாமரம், தென்னைமரம், மற்றும் மஞ்சள் பயிரிடுதல் போன்றவை ஆகும்.
# புங்கனை

**புங்கனை** (*Punganai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.
# புங்கனை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 69 கிலோமீட்டர் தொலைவிலும், ஊத்தங்கரையில் இருந்து 19 கிலோமீட்டர் தொலைவிலும், சென்னையில் இருந்து 228 கிலோமீட்டர் தொலைவிலும் உள்ளது.
# புங்கனை

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 14, மொத்த மக்கள் தொகை 56, இதில் 28 ஆண்களும், 28 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# புங்கனை

## ஊரில் உள்ள கோயில்கள்

- புங்கனை பெருமாள் கோயில்
- புங்கனை மாரியம்மன் கோயில்
# மீனாட்சி மதன் ராய்

**மீனாட்சி மதன் ராய்** (*Meenakshi Madan Rai*)(பிறப்பு 12 ஜூலை 1964) என்பவர் இந்திய நீதிபதி ஆவார். இவர் தற்போது சிக்கிம் உயர் நீதிமன்றத்தின் தற்காலிக தலைமை நீதிபதியாக பணியாற்றி வருகிறார். சிக்கிமில் உள்ள கேங்டாக்கில் பிறந்த ராய், தில்லி பல்கலைக்கழகத்தில் கல்லூரி கல்வியினை முடித்துள்ளார்.
# பூசம்பட்டி

**புங்கனை** (*Pusampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கீழ்குப்பம் ஊராட்சிக்கு உட்பட்டது.
# பூசம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 5 கிலோமீட்டர் தொலைவிலும் உள்ளது.
# பூசம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 49, மொத்த மக்கள் தொகை 192, இதில் 97 ஆண்களும், 95 பெண்களும் அடங்குவர்.
# பூசம்பட்டி

## மேற்கோள்

}
# இராமகிருஷ்ணம்பதி

**இராமகிருஷ்ணம்பதி** (*Ramakrishnampathy*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ராமகிருஷ்ணம்பதி ஊராட்சிக்கு உட்பட்டது.
# இராமகிருஷ்ணம்பதி

## வரலாறு

இராமகிருஷ்ணம்பதி பகுதியில் இரண்டு நடுகற்கள் உள்ளன. நடுகல்லில் ஒரு வீரனின் புடைப்புச் சிற்பம் உள்ளது. நடுகல்லில் உள்ள கல்வெட்டில் *கட்டிணைபருமரது பத்தாவது ஆட்சி ஆண்டில் பெரும்பாணதி அரையன் என்பவன் கங்க நாட்டை ஆண்ட காலத்தில் அதிவகூர் என்ற இடத்தில் இவ்வீரன் தொறு கொண்டபோது மாண்டான்* என்று தெரிகிறது. *அதிவகூர்* என்பதே *இராமகிருஷ்ணம்பதி*யின் பழைய பெயராக இருக்கலாம் என்று கருதப்படுகிறது.
# இராமகிருஷ்ணம்பதி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 19 கிலோமீட்டர் தொலைவிலும் உள்ளது.
# இராமகிருஷ்ணம்பதி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 505, மொத்த மக்கள் தொகை 1,967, இதில் 1,026 ஆண்களும், 941 பெண்களும் அடங்குவர்.
# சேகர் குமார் யாதவ்

**சேகர் குமார் யாதவ்** (*Shekhar Kumar Yadav*)(16 ஏப்ரல் 1964) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றம் நீதிபதியாக உள்ளார். யாதவ் திசம்பர் 12, 2019 முதல் இப்பதவியில் உள்ளார். இவரது வழக்கத்திற்கு மாறான நீதித்துறை கருத்துகளால் செய்திகளில் இவரது கருத்துக்கள் விவாதப்பொருளானது.
# சேகர் குமார் யாதவ்

## கல்வியும் நீதிபதி பணியும்

யாதவ் அலகாபாத் பல்கலைக்கழகத்தில் 1988ஆம் ஆண்டு சட்டம் படித்துப் பட்டம் பெற்றார். பின்னர் 1990ஆம் ஆண்டு அலகாபாத் நீதிமன்றத்தில் வழக்கறிஞராகப் பதிவு செய்துகொண்டு பயிற்சி பெற்றார். நீதிபதியாகப் பொறுப்பேற்பதற்கு முன்பாக இந்திய இரயில்வே, பூர்வாஞ்சல் பல்கலைக்கழகம் மற்றும் இந்திய ஒன்றியம் முதலிய அமைப்புகளின் சட்ட ஆலோசகராகப் பணியாற்றினார். திசம்பர் 2019-ல் அலகாபாத் உயர்நீதிமன்றத்தின் கூடுதல் நீதிபதியாக நியமிக்கப்பட்ட யாதவ், 2021 மார்ச் மாதம் நிரந்தர நீதிபதியாக நியமிக்கப்பட்டார்.
# ரெட்டிப்பட்டி

**ரெட்டிப்பட்டி** (*Reddipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.
# ரெட்டிப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், சென்னையில் இருந்து 241 கிலோமீட்டர் தொலைவிலும் உள்ளது.
# ரெட்டிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1008, மொத்த மக்கள் தொகை 3988, இதில் 2049 ஆண்களும், 1939 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# 2,3,6-மும்மெத்தில்பீனால்

**2,3,6-மும்மெத்தில்பீனால்** (*2,3,6-Trimethylphenol*) C<sub>9</sub>H<sub>12</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். உயிர்ச்சத்து ஈ தயாரிப்பதற்கு ஒரு முன்னோடிச் சேர்மமாக 2,3,6-மும்மெத்தில்பீனால் பயன்படுகிறது. மும்மெத்தில்பீனாலின் பல்வேறு சமபகுதியச் சேர்மங்களில் பரவலாகப் பயன்படுத்தப்படுவது இந்த சமபகுதியச் சேர்மமமேயாகும்.
# 2,3,6-மும்மெத்தில்பீனால்

## தயாரிப்பு

ஒரு திண்ம அமிலத்தின் முன்னிலையில் மெட்டா-கிரெசாலை மெத்தனாலுடன் சேர்த்து மெத்திலேற்ற வினைக்கு உட்படுத்தி 2,3,6-மும்மெத்தில்பீனால் தயாரிக்கப்படுகிறது.
# வினீத் சரண்

**வினீத் சரண்** (*Vineet Saran*) என்பவர் இந்திய உச்ச நீதிமன்றத்தின் நீதிபதி ஆவார். இவர் ஒரிசா உயர்நீதிமன்றத்தின் முன்னாள் தலைமை நீதிபதி ஆவார். இவர் கர்நாடக உயர்நீதிமன்றம் மற்றும் அலகாபாத் உயர்நீதிமன்றத்தின் முன்னாள் நீதிபதியும் ஆவார்.
# வினீத் சரண்

## நீதிபதி பணி

நீதிபதி வினீத் சரண் 1957 மே 11 அன்று பிறந்தார். இவர் 28 ஜூலை 1980 அன்று வழக்கறிஞராகப் பதிவு செய்யப்பட்டார். அலகாபாத் உயர்நீதிமன்றத்தில் சட்டம் தொடர்பான அனைத்து விடயங்களிலும் பயிற்சி பெற்றார். 2002ஆம் ஆண்டு பிப்ரவரி 14 அன்று அலகாபாத் உயர் நீதிமன்றத்தின் நிரந்தர நீதிபதியாக நியமிக்கப்பட்டார். பின்னர் 16 பிப்ரவரி 2015 அன்று கர்நாடக உயர் நீதிமன்றத்திற்கு பணியிட மாற்றம் பெற்றார். 26 பிப்ரவரி 2016 அன்று ஒரிசா உயர் நீதிமன்றத்தின் தலைமை நீதிபதியாக நியமிக்கப்பட்டார்.  
சரண், ஆகஸ்ட் 8, 2018 அன்று இந்திய உச்ச நீதிமன்ற நீதிபதியாக நியமிக்கப்பட்டார்.
# இராபர்ட் நெல்சன்

**இராபர்ட் நெல்சன் (Robert Nelson)** அமெரிக்காவைச் சேர்ந்த ஓர் பூச்சியியல் நிபுணர் ஆவார். 1903-1906 ஆம் ஆண்டுகள் காலத்தில் இவர் வாழ்ந்தார். கூட்டாட்சி விவசாயம் மற்றும் பூச்சியியல் துறைகளில் செயல்பட்ட இவர் அமெரிக்காவின் பூச்சியியல் சங்கத்தின் தலைவராகவும் இருந்தார்.
# இராபர்ட் நெல்சன்

## ஆரம்ப கால வாழ்க்கை

அமெரிக்க மாநிலமான நெப்ராசுகாவிலுள்ள பிரிசுட்டோ கிராமத்தில் 1903 ஆம் ஆண்டு சூன் மாதம் 13 ஆம் தேதியன்று நெல்சன் ஒரு பண்ணையில் பிறந்தார்.
# இராபர்ட் நெல்சன்

## கல்வி

நெல்சன் 1929 ஆம் ஆண்டில் நெப்ராசுகா பல்கலைக்கழகத்தில் இளம் அறிவியல் பட்டமும் தொடர்ந்து முதுநிலை அறிவியல் பட்டமும் பெற்றார்.
# இராபர்ட் நெல்சன்

## தொழில்

நெல்சன் படிப்பை முடித்தவுடன், 1931 ஆம் ஆண்டில் அமெரிக்க வேளாண்மைத் துறையின் பூச்சியியல் மற்றும் தாவர தனிமைப்படுத்தல் பணியகத்தால் பணியமர்த்தப்பட்டார். இவரது முழு வாழ்க்கையும் இந்நிறுவனத்தின் பல்வேறு பதவிகளில் கழிந்தது. 1946 ஆம் ஆண்டு பூச்சிக்கொல்லி மற்றும் மென்னுண்ணிக் கொல்லி திரையிடல் பிரிவுக்குப் பொறுப்பேற்றார். 1953 ஆம் ஆண்டு இதே நிறுவனத்தின் வேளாண் ஆராய்ச்சி சேவைப் பிரிவுக்கு, குறிப்பாக வேளாண்மை துறையின் பூச்சியியல் ஆராய்ச்சிக் கிளைக்கு மாற்றப்பட்டார்.  
இந்த நேரத்தில் நெல்சன் அயோவா மாநில கல்லூரியிலும் ஓகையோ மாநில பல்கலைக்கழகத்திலும் மேலும் சில பட்டதாரி நிலைப் படிப்புகளைப் படித்தார்.  
1947 ஆம் ஆண்டில் தொடங்கி இவர் இரசாயன சிறப்பு உற்பத்தியாளர்கள் சங்கத்தின் பூச்சிக்கொல்லி அறிவியல் குழுவில் ஒரே நேரத்தில் பணியாற்றினார்.
# இராபர்ட் நெல்சன்

## நிர்வாகப் பணி

1955 ஆம் ஆண்டு மார்ச்சு மாதம் 14 ஆம் தேதிக்கும் 1969 ஆம் ஆண்டு சனவரி மாதம் 16 ஆம் தேதிக்கும் இடைப்பட்ட காலத்தில் நெல்சன் ஐரோப்பிய விண்வெளி முகமையில் பல்வேறு பதவிகளை வகித்தார்.  
அமெரிக்க வேளாண்மைத் துறையிலிருந்து ஓய்வு பெற்றவர் என்றாலும் ஐரோப்பிய விண்வெளி முகமை நிர்வாகத்தில் தொடர்ந்து செயலில் இருந்தார். நெல்சன் 1971 இல் அதன் தலைவராகவும் ஆனார்.
# இராபர்ட் நெல்சன்

## ஓய்வு

1972 இல் உண்மையிலேயே ஓய்வு பெற்ற பிறகு நெல்சனும் அவரது மனைவியும் லான்காம், மேரிலாந்திற்கு குடிபெயர்ந்தனர், 1987 ஆம் ஆண்டு ஐரோப்பிய விண்வெளித்துறை முகமையின் கிழக்கு கிளை எல்.ஓ ஓவார்டு சிறப்புமிக்க சாதனையாளர் விருது வழங்கி கௌரவித்தது. பின்னர் இவர்கள் பென்சில்வேனியாவுக்கு இடம்பெயர்ந்தனர். 1991 ஆம் ஆண்டு நவம்பர் 8 அன்று நெல்சன் இறந்தார்
# இராபர்ட் நெல்சன்

## மரபு

பேராசிரியர் மார்வின் ஆரிசு என்பவரால் நிறுவப்பட்ட ராபர்ட் எச். நெல்சன் சிம்போசியம் இவரது நினைவாக நிறுவப்பட்டது. ஆண்டுதோறும் சிம்போசியம் அமைப்பு நிகழ்ச்சிகளை நடத்துகிறது.
# கல்லா அருணா குமாரி

**கல்லா அருணா குமாரி** (**Galla Aruna Kumari) ஓர்** இந்திய அரசியல்வாதியாவார். இவர் முன்னாள் இந்திய நாடாளுமன்ற உறுப்பினரும் சமூக ஆர்வலருமான பதுரி ராசகோபால நாயுடுவின் மகள் ஆவார். தற்போது தெலுங்கு தேசம் கட்சியின் தலைமைக்குழு உறுப்பினராக உள்ளார். இந்தியாவின் ஆந்திரப் பிரதேச அரசாங்கத்தில் புவியியல் மற்றும் சுரங்கத் துறை அமைச்சராகவும் சந்திரகிரி தொகுதியின் சட்டமன்ற உறுப்பினராகவும் இருந்தார். 2014 ஆம் ஆண்டு இவர் தெலுங்கு தேசம் கட்சியில் சேர்ந்தார்.  
அருணா குமாரி தொழிலதிபரும் அமர ராசா குழும நிறுவனங்களின் நிறுவனருமான கல்லா ராமச்சந்திர நாயுடுவை மணந்தார்,. லேக் வியூ கல்லூரியில் கணினி அறிவியலில் இளம் அறிவியல் பட்டம் பெற்றார். கிரைசுலர் ஆணையகரக நிறுவனத்தில் கணினி நிபுணராகவும், விற்பனைப் பிரிவில் மேலாண்மை தகவல் அமைப்புகளுக்கான துறைத் தலைவராகவும் பணியாற்றினார். இவரது அரசியல் வாழ்க்கையில் ஆந்திரப் பிரதேச மகிளா காங்கிரசின் தலைவர் மற்றும் பிரதேச காங்கிரசு கமிட்டியின் பொதுச் செயலர் ஆகிய பதவிகளிலும் இருந்தார். 1989 ஆம் ஆண்டு முதல் 1994, மற்றும் 1999-2014 வரை சந்திரகிரி தொகுதியின் சட்டமன்ற உறுப்பினராக , ஆந்திரப் பிரதேச முதல்வர் மறைந்த ஒய்.எசு. ராசசேகர ரெட்டியின் முதலாவது ஆட்சிக் காலத்தில் இருந்தார். உலகளாவிய சுகாதார திட்டம், *ஆரோக்யசிறீ* . காங்கிரசு அரசாங்கத்தின் இரண்டாவது ஆட்சியின் போது சாலைகள் மற்றும் கட்டிடங்களுக்கான அமைச்சராகவும் சில காலம் இருந்தார். அருணா குமாரி தெலுங்கில் பல நாவல்களை எழுதியுள்ளார்.
# அ. சி. ஓகா

**அபய் சிறீனிவாசு ஓகா** (*A. S. Oka*)(பிறப்பு 25 மே 1960) என்பவர் இந்திய உச்ச நீதிமன்றத்தின் நீதிபதி ஆவார். இவர் கர்நாடக உயர் நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றத்தின் நீதிபதி ஆவார்.
# அ. சி. ஓகா

## கல்வி

ஓகா மே 25, 1960-ல் பிறந்தார். இவர் இளம் அறிவியல் மற்றும் சட்டப் படிப்பினை மும்பைப் பல்கலைக்கழகத்தில் முடித்தார். பின்ன்ர் ஓகா 28 ஜூன் 1983 அன்று வழக்கறிஞராகப் பதிவு செய்துகொண்டார். பம்பாய் உயர்நீதிமன்றத்தில், மேல்முறையீடு, அரசியலமைப்பு மற்றும் சேவை விஷயங்களில் 19 ஆண்டுகளாகப் பணியாற்றினார்.
# அ. சி. ஓகா

## நீதிபதியாக

ஓகா, 29 ஆகத்து 2003 அன்று பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் நவம்பர் 12, 2005 அன்று நிரந்தர நீதிபதியாக நியமிக்கப்பட்டார். இவர் 30 ஏப்ரல் 2019 அன்று கர்நாடக உயர் நீதிமன்றத்தின் தலைமை நீதிபதியாக நியமிக்கப்பட்டார். பின்னர் 10 மே 2019 அன்று கர்நாடக உயர் நீதிமன்றத்தின் தலைமை நீதிபதியாகப் பதவியேற்றார்.
# உரோண்டா சுட்டிரவுடு

**உரோண்டா சுட்டிரவுடு** *(Rhonda M. Stroud)* (பிறப்பு: 1971) ஒரு பொருள் இயற்பியலாளரும் கோள் அறிவியலாளரும் ஆவார். இவர் ஐக்கிய அமெரிக்க நாவாய் ஆராய்ச்சி ஆய்வகத்தில் பணிபுரிகிறார். இங்கு இவர் மீநுண் பொருள்கள் பிரிவின் தலைமையேற்றுள்ளார். இவர் ஒருபால் படிகங்கள், காற்றுக்குழைவு உட்பட்ட மீநுண் கட்டமைப்பு ஆய்வில் பெயர்பெற்றவர். மேலும் இவர் வால்வெள்ளிகள். அண்டத் தூசு ஆய்வில் ஈடுபட்டுள்ளார். இவர் விண்கல் ஆய்வில் முத்லில் குவிமின்னணுக் கற்றைத் தொழில்நுட்பத்தைப் பயன்படுத்திய முன்னோடியும் ஆவார்.
# உரோண்டா சுட்டிரவுடு

## கல்வியும் வாழ்க்கைப்பணியும்

இவர் 1991 இல் தன் இளவல் பட்டத்தைக் கார்னெல் பல்கலைக்கழகத்தில் இருந்து பெற்றார். இவர் 1996 இல் தன் முனைவர் பட்டத்தை புனித உலூயிசுஇல் உள்ள வாழ்சிங்டன் பல்கலைக்கழகத்தில் பெற்றார். இவர் 1996 இலேயே முதுமுனைவர் ஆய்வாளராக நாவாய் ஆராய்ச்சி ஆய்வகத்தில் சேர்ந்தார். பின்னர், இரண்டாண்டுகளில் அங்கேயே அறிவியல் பணியில் அமர்த்தப்பட்டார்.
இவர் 2016 முதல் 2020 வரை நுண்பகுப்பாய்வியல் கழகத்தின் தலைவராகப் பணியாற்றியுள்ளார்.
# உரோண்டா சுட்டிரவுடு

## தகைமைகள்

இவர் 1998 முதல் 2010 வரை அமெரிக்க இயற்பியல் கழகத்தின் ஆய்வுறுப்பினராகத் 2010 இல் தேர்வானார்.  
இவர் வானிலையியல் கழக ஆய்வுறுப்பினரும் ஆவார். சிறுகோளாகிய 8468 உரோண்டா சுட்டிரவுடு 2012 இல் இருந்து இவரது பெயரால் வழங்கப்படுகிறது.